[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Mae Richard Smith yn arwain ti\u0302m o wyth fel arweinydd ti\u0302m y Groes Goch Brydeinig ar gyfer y gwasanaeth PIVOT yn Hwlffordd. Ymunodd a\u0302\u2019r Groes Goch yn 2017 ac mae wedi bod yn rhan o brosiect PIVOT ers dwy flynedd a hanner. Gwnaethon ni ofyn iddo ddweud wrthym sut mae\u2019r Coronafeirws wedi effeithio ar y gwasanaeth, a ddarperir gan di\u0302m o staff a gwirfoddolwyr."}, {"text_idx": "#000009", "text": "Datblygwyd y gwasanaeth i atal derbyniadau i\u2019r ysbyty, hwyluso trefniadau rhyddhau o\u2019r ysbyty, a lleihau\u2019r cymorth sydd ei angen gan asiantaethau statudol."}, {"text_idx": "#000011", "text": "\u2018Rydyn ni\u2019n atgyfeirio i Gofal a Thrwsio i osod addasiadau gwahanol yn y cartref, fel canllawiau cydio. Mae gennym hefyd di\u0302m o weithwyr cymorth y Groes Goch: os caiff rhywun ei gyfeirio atom, byddwn ni\u2019n mynd allan i gynnal asesiad, gweld pa fath o gymorth neu gyfeiriadau sydd ei angen arno a byddwn ni\u2019n helpu gyda hynny. Os ydyn nhw angen cymorth lefel isel fel siopa, glanhau, casglu presgripsiynau, byddai ein gweithwyr cymorth neu wirfoddolwyr yn helpu gyda phethau felly."}, {"text_idx": "#000013", "text": "Cyn y coronafeirws, roedd ti\u0302m y Groes Goch hefyd yn cael cymorth saith gwirfoddolwr i helpu gyda thasgau domestig fel siopa a gwaith ty\u0302 ysgafn."}, {"text_idx": "#000014", "text": "Dywedodd Richard: \u2018Mae pob un o\u2019n gwirfoddolwyr PIVOT yn hunanynysu ers dechrau\u2019r coronafeirws, felly mae staff y Groes Goch wedi bod yn darparu\u2019r cymorth y bydden nhw wedi\u2019i roi ers hyn. Unrhyw amser oedd wedi\u2019i drefnu ar gyfer rhywun cyn yr argyfwng ac unrhyw un sydd wedi\u2019i gyfeirio atom ers yr argyfwng; \u2013 wel, y gweithwyr cymorth sy\u2019n gwneud y siopa ac yn cludo presgripsiynau nawr.\u2019"}, {"text_idx": "#000015", "text": "\u2018Mae addasiadau ty\u0302 wedi parhau fel yr oedden nhw cyn yr achosion i raddau helaeth gan ein bod yn atgyfeirio pobl at wasanaeth Gofal a Thrwsio."}, {"text_idx": "#000016", "text": "\u2018Mae cludiant wedi parhau, ond am lai o oriau. Rydyn ni\u2019n cymryd yr atgyfeiriad, yn ei drefnu ac yn cysylltu a\u0302\u2019r gyrrwr sydd ar alwad. Hwylusir y cludiant gan wirfoddolwyr y Gwasanaeth Gwirfoddoli Brenhinol ac fel arfer bydd hwn o\u2019r ysbyty lleol i\u2019w cartref neu i welyau gofal parhaus (CCBs) mewn cartrefi gofal."}, {"text_idx": "#000018", "text": "Debbie Johnson yw Rheolwr Datblygu Cymdeithas Mudiadau Cludiant Cymunedol Sir Benfro (PACTO), sy\u2019n cynnwys y Gwasanaeth Gwirfoddoli Brenhinol, Ceir Cefn Gwlad a darparwyr cludiant cymunedol eraill \u2013 ac mae\u2019r rhain i gyd yn rhan o brosiect PIVOT. Meddai, \u2018Yn ystod pandemig Covid-19, mae gwirfoddolwyr PIVOT wedi cynorthwyo cleifion drwy ddarparu cludiant yn o\u0302l ac ymlaen i apwyntiadau meddygol, asesiadau brys a chlinigau hanfodol. Mae\u2019r rhain wedi\u2019u cynnal mewn lleoliadau eraill yn aml yn hytrach nag yn eu lleoliadau arferol mewn ysbytai, er mwyn diogelu cleifion yn well rhag y coronafeirws."}, {"text_idx": "#000019", "text": "\u2018Fel arfer, byddai\u2019r cludiant hwn yn cael ei ddarparu gan gydweithwyr yng Ngwasanaeth Ambiwlans Cymru, ond wrth reswm, mae eu capasiti wedi\u2019u cyfyngu oherwydd y pwysau sydd wedi\u2019u gosod arnyn nhw yn sgil y pandemig. Bydd ein gwirfoddolwyr bob amser yn camu ymlaen i gynorthwyo\u2019u cymunedau a\u2019r GIG mewn adegau o angen, ac nid yw eu hymdrechion yn ystod y cyfnod heriol hwn unrhyw wahanol.\u2019"}, {"text_idx": "#000021", "text": "Aeth Richard ymlaen i ddweud: \u2018Rydyn ni\u2019n ffonio\u2019r bobl rydyn ni\u2019n eu cynorthwyo dwy neu dair gwaith yr wythnos er mwyn sicrhau eu bod yn iawn. Mae rhai\u2019n byw gyda\u2019u teulu ac nid oes angen eu galw mor aml. Ond mae bob amser yn braf rhoi caniad iddyn nhw i weld a oes angen unrhyw beth arnyn nhw."}, {"text_idx": "#000025", "text": "Mae PIVOT yn cynorthwyo pobl sy\u2019n wynebu\u2019r risg o gael eu derbyn i\u2019r ysbyty, neu sy\u2019n gorfod aros mewn ysbyty, am resymau anfeddygol am nad oes ganddyn nhw unrhyw gludiant nac unrhyw deulu neu ffrindiau i\u2019w cynorthwyo yn y cartref."}, {"text_idx": "#000026", "text": "Mae PIVOT yn darparu cymorth lefel isel yn y cartref am hyd at chwe wythnos, gan gynnwys cludiant a gwneud pobl yn gysurus yn eu cartrefi, a\u2019u cyfeirio a\u2019u hatgyfeirio at asiantaethau priodol er mwyn cael help a chefnogaeth ychwanegol, gan gynnwys gwasanaethau eraill gan y trydydd sector, gwasanaethau iechyd a gwasanaethau statudol. Gall drefnu iddyn nhw gael gwasanaeth ymateb cyflym ar gyfer addasiadau bychan yn y cartref a gwiriadau diogelwch yn y cartref."}, {"text_idx": "#000029", "text": "A yw amser gwirfoddoli yn amser wedi\u2019i dreulio\u2019n dda?"}, {"text_idx": "#000035", "text": "Ymunwch a\u0302 ni ar y cyfryngau cymdeithasol"}]